32004R0135
L 021/9
JURNALUL OFÍCIAL AL UNIUNII EUROPENE
REGULAMENTUL (CE) NR. 135/2004 AL COMISIEI
din 27 ianuarie 2004
de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” (Fraise du Périgord și Queso de Valdeón)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 6 alineatele 3 și 4,
întrucât:
(1)
În conformitate cu articolul 5 din Regulamentul (CEE) nr. 2081/92, Franța a transmis Comisiei o cerere de înregistrare ca indicație geografică a denumirii „Fraise du Périgord” și Spania a transmis Comisiei o cerere de înregistrare ca indicație geografică a denumirii „Queso de Valdeón”.
(2)
S-a constatat, în temeiul articolului 6 alineatul 1 din regulamentul menționat, că acestea sunt în conformitate cu dispozițiile regulamentului respectiv, în special că includ toate elementele prevăzute în articolul 4.
(3)
Ca urmare a publicării denumirilor cuprinse în anexa la prezentul regulament în Jurnalul Oficial al Comunităților Europene (2) , nu s-a transmis Comisiei nici o declarație de opoziție în sensul articolului 7 din Regulamentul (CEE) nr. 2081/92.
(4)
În consecință, aceste denumiri pot fi înscrise în „Registrul denumirilor de origine protejate și al indicațiilor geografice protejate” și, prin urmare, pot fi protejate la nivel comunitar ca indicații geografice protejate.
(5)
Anexa la prezentul regulament completează anexa la Regulamentul Comisiei (CE) nr. 2400/96 (3).
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2400/96 se completează cu denumirile cuprinse în anexa la prezentul regulament și aceste denumiri se înscriu în „Registrul denumirilor de origine protejate și al indicațiilor geografice protejate” ca indicație geografică protejată (IGP), prevăzut în articolul 6 alineatul 3 din Regulamentul (CEE) nr. 2081/92.
Articolul 2
Prezentul regulament intră în vigoare în a douăzecea zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 ianuarie 2004.